Jabas Jones (ffilm)

Ffilm Gymraeg o 1990 ar gyfer S4C, yn seiliedig ar nofelau Penri Jones a dwy gyfres deledu gan Ffilmiau Eryri ydi Jabas Jones. Nodir ar gychwyn y ffilm mai "Cynhyrchiad Ffilmiau Eryri" ydyw, ond "Cyflwyniad Gwennan Sage". Yr hyn a roddir y cyd-destun ffilmig i'r stori, a'r delweddau trawiadol ar gychwyn y ffilm, yw ymgais y prif gymeriad "Jabas Jones" i godi arian at gyflawni naid barasiwt o awyren, er budd elusen lleol. Enillodd y ffilm y wobr am y ffilm orau i bobol ifanc yn y 12fed Ŵyl Ffilm Geltaidd ym 1991, ddwy flynedd ers i'r gyfres ennill gwobr Ysbryd yr Ŵyl.  Darlledwyd y ffilm ar noswyl Nadolig 1990 ar S4C.

 Cast 
 Owain Gwilym - Jabas
 Non Ellis Griffith - Jili
 Lowri Mererid - Glenda
 Eleri Fôn - Ruth
 Harri Pritchard - Picsi
 Guto Gwyn Jones - Gwil
 Llyr Huws Gruffydd - Llywarch
 Buddug Povey - Pegi
 Marian Wyn Jones - ei hun
 Yoland Williams - Jim Cimwch
 Sian Wheldon - Laura
 Emyr Roberts - Lloyd
 J. O. Roberts - Bulldog Parry
 Beryl Williams - Anti Olwen
 John Ogwen - Wil Wig
 Bethan Gwilym - mam

 Disgrifiad 
Yn gefndir i'r stori, mae helyntion llosgi tai haf gan Meibion Glyndŵr yng Nghymru'r 1980au wrth i'r heddlu amau'r cymeriad "Wili Wig" [John Ogwen] o fod yn ran o'r mudiad. Mae "Picsi" yn wynebu bod yn ddi-gartref dros gyfnod y Nadolig, yn sgil cau y lloches ["cartref pobol ifanc"] lleol, ac felly mae "Jabas" [Owain Gwilym] yn penderfynu creu ymgyrch codi arian, er mwyn achub y lloches. Mae ymgyrch Jabas yn codi sylw Newyddion BBC Cymru ac mae'r newyddiadurwraig Marian Wyn Jones hefyd yn ran o'r ffilm.

 Cefndir 
Wedi addasiadau llwyddiannus i deledu o nofelau Penri Jones, Jabas a Jabas 2, aethpwyd ati i greu ffilm deledu ym 1990. Cyfansoddwyd cân arbennig ar gyfer y ffilm gan Hywel Gwynfryn a Myfyr Isaac. Mae blas o'r teitlau agoriadol i'w gweld yma

 Cynhyrchu 
Ffilmiwyd rhannau o'r cynhyrchiad yn ardal Llangefni a Llanfairpwll.

Diolchwyd i J.S.P.C Netheravon ac Adran Newyddion BBC Cymru am eu cymorth wrth wneud y ffilm.

Tra'n ffilmio'r cynhyrchiad, bu i rywun ddwyn y tapiau sain oddi ar y tren, wrth eu hanfon i Gaerdydd i gael eu prosesu. Daethpwyd o hyd i'r amlen gyda'r tapiau mewn toiled yng ngorsaf Amwythig ar y 3 Medi 1990. Nododd cynhyrchydd y ffilm, Norman Williams, bod y cwmni wedi gorfod ail-saethu 2 ddiwrnod o ffilmio ar gost o £5,000 i £8,000.

 Styntiau Awyr - Mark Greenfield, Mark Rodwell a Chris Schofield
 Sain - Dudley Plummer a Tim Partridge
 Coluro - Suzy Astle a Sara Angharad
 Gwisgoedd - Iorwen James
 Trydanwr - Andy Ellaway
 Celfi - Phil Rawsthorne a Huw Myfyr Jones
 Cyfarwyddwr Cynorthwyol - Bernard Jones
 Cynorthwydd Cynhyrchu - Sioned Mair Jones
 Lluniau Awyr - Simon Ward
 Criw Cynhyrchu - Helen Wynn, Tudor Evans, Mary Lloyd Hughes, Eirwen Williams a Glenys Jones
 Dybio - Steve Stockford
 Golygydd Sain - Wendy Jones
 Cynllunydd - Ian Watson
 Cyd-Gynhyrchydd - Eurwyn Williams
 Rheolwr y Cynhyrchiad - Neville Hughes

Cyfeiriadau

Categori:Ffilmiau Cymraeg
Categori:Ffilmiau 1990